Paulopolis
Paulopolis (Lusitanice: São Paulo) est maxima et opulentissima urbs Brasiliae et caput civitatis foederalis eiusdem nominis. In hac civitate sunt plus 10 miliones habitantium. Paulopolis etiam est maxima urbs Americae Meridionalis. Altitudo media est circa 760 metra. 

Paulopolis die 25 Ianuarii anno 1554 condita est, quando pater Nobrega primam missam Catholicam Romanam celebravit regione Paulista.
Initio saeculi XX, urbs crevit adventu industriarum et populorum ex aliis nationibus, praesertim ex Italia, migrantium.

Hodie Paulopolis numquam dormit, ne noctu quidem, sed semper vivit ex magno autocinetorum et hominum commeatu. Habet etiam multos motus artium, ut musicae et theatri. Nox Paulopolitana innumeros possidet locos, ubi viri mulieresque gaudent; etiam multa scelera committuntur. Urbs saepe periculosa est.

Urbs divisa est in quinque partes: septentrionalis, centralis, meridionalis, occidentalis, et orientalis, quam incolunt qui lingua ipsorum manos appellantur. Pars centralis antiquissima est, et ibi etiamnum stat Collegium conditum saeculo XVI, quod est primum aedificium urbis.

Urbs ferriviam subterraneam possidet ex novem lineis compositam, quae plus quattuor miliones hominum quottidie transportare potest.

Loci et viae notabiles 

 Via Paulistana
 Observatorius Vallis

Commeatus 
 Ferrivia Subterranea Paulipolitana

Incolae noti 
 Toquinus (1946) musicus et clarus citharista
 Olavus de Carvalio (1947) diurnarius, relator et philosophus Brasiliensis
 Fortuna (1958) cantrix sephardim

Communium coniunctiones 
  Claudiopolis, Romania (2000)

Societates pedilusoriae 
 Corinthians
 São Paulo

Notae

Bibliographia 
 Douglas Nascimento, "The urbanist’s guide to São Paulo: ‘I’m not optimistic about the future’" in The Guardian (11 Iunii 2014)
 Claire Rigby, "São Paulo's water crisis: in the Favela do Moinho, 2,500 residents rely on one impossibly thin blue pipe" in The Guardian (15 Aprilis 2015)

Nexus externi 

!
Loci habitati Sancti Pauli civitatis
Urbes milies milium incolarum